open-index/open-wikipedia-markdown huggingface dataset:
Creek County

**Creek County** er et fylke i den amerikanske delstaten Oklahoma. Det ligger i de sentrale delene av staten og det grenser mot Pawnee County i nord, Tulsa County i øst, Okmulgee County i sørøst, Okfuskee County i sør, Lincoln County i vest og mot Payne County i nordvest.

Creek Countys totale areal er 2 512 km² hvorav 37 km² er vann. I 2000 hadde fylket 67&nbsp;367 innbyggere og administrasjonssenteret ligger i byen Sapulpa som også er fylkets største by. Fylket ble grunnlagt 16. november 1907.

## Referanser


## Eksterne lenker
*
«Lucy in the Sky with Diamonds»

«**Lucy in the Sky with Diamonds**» er en sang av den britiske rockegruppen The Beatles. Sangen er en del av albumet *[[Sgt. Pepper's Lonely Hearts Club Band]]* fra 1967. «Lucy in the Sky with Diamonds» blir offisielt kreditert duoen John Lennon / Paul McCartney, men er i hovedsak skrevet av Lennon.

«Lucy in the Sky with Diamonds» preges av et komplekst musikalsk arrangement, typisk for Lennons sene periode i The Beatles, og peker fremover mot andre komposisjoner som «Strawberry Fields Forever» og «I am the Walrus.» Sangteksten preges av et symbolistisk og billedrikt språk. Den beskriver en ferd gjennom et fantastisk og surrealistisk landskap der det finnes elver, hager og jernbanestasjoner, på jakt etter «a girl with kaleidoscope eyes».

Sangen ble gjenstand for kritikk i offentligheten da den ble gitt ut. Mange mente Lennon hadde skrevet sangen på bakgrunn av erfaringer med bruk av hallusinogenet LSD, siden initialene i låt-tittelens hovedord danner akronymet «LSD» (**L**ucy in the **S**ky with **D**iamonds), og fordi så vel teksten som lydbildet er preget av slike sanseforstyrrelser som er typiske for en psykedelisk opplevelse. Lennon benektet sammenhengen, og hevdet at sangen var inspirert av en tegning som sønnen Julian hadde laget i 1966, forestillende et annet barn fra Julians barnehage (Lucy O'Donell). Både Lucy og Julian var tre år den gangen, og de gikk i barnehagen i Weybridge i Surrey. Lucy O'Donell, gift Vodden, døde 22. september 2009 av lupus.

I 1974 ble det inntil da eldste menneskefossilet, *[[Australopithecus]]*, funnet i Etiopia. Fossilet var over tre millioner år gammelt og fikk navnet Lucy etter denne sangen, som ble spilt om igjen og om igjen under feiringen av funnet.

## Referanser


## Eksterne lenker
*
Dans til musikken

***Dans til musikken*** er et samlealbum som ble gitt ut i 2006 for å hedre Lasse Myrvolds (1953–2006) bidrag til norsk populærmusikkhistorie. Hovedmannen bak prosjektet var Calle Hamre, og inntektene fra platen skulle gå til Myrvolds datter, Natalie. Albumet, som ble gitt ut av Reel Noise Records, inneholder også Myrvolds siste innspilling med Kong Klang, som ble gjort ferdig så sent som tre uker før han døde. Lanseringsdatoen var opprinnelig satt til 28. august 2006, men forsinkelser gjorde at den først kom 4. september, dagen etter at Myrvold gikk bort. Plata ble lansert på et arrangement på Garage samme kveld.

## Sporliste
# The Owens – «Sønner av eldre menn» (fra The Beste, *[[En sang for åtte kroner|En sang for åtte kroner…]]* 1985)
# Gest – «Dans til Musikken» (fra The Aller Værste!, *TAV! EP* 1980)
# Jan Eggum – «Solen skinner og himmelen er blå» (fra Kong Klang, *[[Kong Klang (album)|Kong Klang]]* 1999)
# Roaren – «Prøver å drøye det» (fra Göbbels a-go-go, *Gøbbels A-Go-Go, våre problemer er rent musikalske* 1983)
# Lars Lillo-Stenberg – «Pappa til alle pappaer» (fra The Beste, *En sang for åtte kroner…* 1985)
# Kanic, Sand, One Pedersen – «Dødelige drifter» (fra The Aller Værste!, *[[Materialtretthet (album)|Materialtretthet]]* 1980)
# Hawaii Go Go's – «Døgnflue» (fra The Aller Værste!, *Materialtretthet* 1980)
# Grill Bill and The Hot Dogs – «Madelen» (fra Kong Klang, *Kong Klang* 1999)
# Stavanger Energi – «Må ha deg» (fra The Aller Værste!, *Materialtretthet* 1980)
# William Hut – «Hardt å se deg sånn» (fra The Beste, *[[Blått (The Beste-album)|Blått]]* 1987)
# Harald Eia – «Søster Søster» (fra The Aller Værste!, *TAV! EP* 1980)
# Unge Frustrerte Menn – «Dødelige drifter» (fra The Aller Værste!, *Materialtretthet* 1980)
# Hopalong Knut – «Spisse sko» (fra The Aller Værste!, *[[Disniland i de tusen hjem]]* 1981)
# Kong Klang – «Du og jeg i samme båt» (ny)
# White Lord Jesus – «Hong Kong» (fra The Aller Værste!, *Materialtretthet* 1980)
# Kate Augestad & Frank Hovland – «Fritt Land» (ny)
# Eiendommelige forhold – «Øksen ligger på bordet» (fra The Beste, *En sang for åtte kroner…* 1985)
# Kim Hiorthøy – «Ingen vei tilbake» (fra The Aller Værste!, *TAV! EP* 1980)
# Jackman – «Discodrøv» (fra The Aller Værste!, *Materialtretthet* 1980)
# DumDum Boys – «Dine Øyne Sier Alt» (fra Kong Klang, *Kong Klang* 1999)
# Terroristene – «Hong Kong» (fra The Aller Værste!, *Materialtretthet* 1980)
# Stavangerensemblet – «Ingen vei tilbake» (fra The Aller Værste!, *TAV! EP* 1980)
# Sgt. Petter – «Caddy under Golfkrigen» (fra Kong Klang, *Kong Klang* 1999)
# Tine Taule – «Dødt liv» (fra The Beste, *En sang for åtte kroner…* 1987)

## Eksterne lenker
*
Skjæraasenprisen

**Skjæraasenprisen** er en norsk kulturpris som deles ut av Trysil kommune. Prisen bærer navnet til lyrikeren Einar Skjæraasen, som var fra Trysil, og ble innstiftet i 2000, 100 år etter at Skjæraasen ble født. 

Prisen deles ut annethvert år og mottakeren tildeles et prisbeløp på 25&nbsp;000 kroner. I prisens statutter heter det at «Prisen tildeles en formidler av et helhetlig verdisyn som favner den ånd som ligger i Einar Skjæraasens diktning. Det kan være innen forfatterskap, bildende kunst eller musikk. Det er ingen avgjørende betingelse at prisvinneren skal være norsk.» Prisen deles ut under Skjæraasendagene i slutten av oktober annethvert år.

Styret for Skjæraasenprisen bestemmer hvem som skal få prisen. Styret består av:
* En representant for familien, per 2022 Amund Sand Semmingsen 
* Ordføreren i Trysil, per 2022 Erik Sletten
* Kultursjefen i Trysil, per 2022 Anne Norderhaug Sætre
* To politikere, per 2022 Bjørn Erik Støa og Malin Skålholt Åkesson

## Vinnere
* 2000: Erik Bye
* 2002: Halvdan Sivertsen
* 2004: Tone Hulbækmo / Hans Fredrik Jacobsen
* 2006: Lars Lillo-Stenberg
* 2008: Jon Østeng Hov
* 2010: Anne Grete Preus
* 2012: Odd Nordstoga
* 2014: Harvestmagazine.no
* 2016: Alf R. Jacobsen
* 2018: Kari Bremnes
* 2020: Frida Ånnevik
* 2022: Stein Torleif Bjella
* 2024: Linda Eide

## Referanser
Tulsa County

**Tulsa County** er et fylke i den amerikanske delstaten Oklahoma. Det ligger i den nordøstlige delen av staten og det grenser mot Washington County i nord, Rogers County i nordøst, Wagoner County i sørøst, Okmulgee County i sør, Pawnee County og Osage County i nordvest og Creek County i vest.

Tulsa Countys totale areal er 1&nbsp;477 km² hvorav 43 km² er vann. I 2000 hadde fylket 563&nbsp;299 innbyggere og administrasjonssenteret ligger i byen Tulsa som også er fylkets største by. Fylket ble grunnlagt i 1850 og er det tettest befolkede fylket i Oklahoma.
 
## Eksterne lenker
*
Nuoro

**Nuoro** er hovedbyen på Sardinia og sete for Sardinias regionalregjering. Selve Nuoro har 36&nbsp;579 innbyggere. Geografisk er byen plassert helt øst på Sardinia, ca. 88&nbsp;km fra Oristano og ca. 179&nbsp;km fra Cagliari.

## Referanser

## Eksterne lenker
*
Varulv (andre betydninger)

**Varulv** kan vise til:

* Varulv, et fabelvesen
* Werwolf, et av Hitlers førerhovedkvarterer
* *[[The Odessa File (bok)|The Odessa File]]*, en kriminalroman fra 1972 skrevet av Frederick Forsyth.
***[[Varulv (film)]]*, en britisk-tysk thriller-film fra 1974
* Werwolf, en tysk stay-behindplan mot slutten av andre verdenskrig
Republic F-84 Thunderjet

**[[Republic Aviation Corporation|Republic]] F-84 Thunderjet** fløy første gang 28. februar 1946 som **XP-84**. 15 fly i en evalueringsserie betegnet **YP-84A** (YF-84A etter fra midten av 1948) ble levert til det amerikanske flyvåpenet i februar 1947 og den første serieproduserte versjonen **P-84B** (F-84B etter fra midten av 1948) fra august 1947.

## F-84 Thunderjet i norsk tjeneste

I Norge var flyet i operativ tjeneste fra 1952 til 1960 (juni).
Luftforsvaret hadde totalt 206 F-84; 6 stk. av typen F-84E og 200 F-84G. Ingen annen flytype har tjenestegjort i så stort antall i Norge.

## Spesifikasjoner  (F-84G)
* **Besetning:** 1
* **Lengde:** 11,60 m
* **Vingespenn:**  11,10 m
* **Høyde:** 8,4 m
* **Vingeflate:** 24 m²
* **Vekt, tom:** 5&nbsp;200 kg
* **Vekt, lastet:** 8&nbsp;200 kg
* **Max Take-off:** 10&nbsp;585 kg
* **Motor:** Allison J35-A-29. Turbojet (1 stk)
* **Skyvekraft:** 24,89 kN
* **Toppfart:** 1&nbsp;000 km/t
* **Marsjfart;** 770 km/t
* **Rekkevidde:** 3&nbsp;200 km
* **Max høyde:** 12&nbsp;350 m
* **Stigningsevne:** 19,1 m/s
* **Bevæpning:** 6× .50 BMG. (12,7 mm) M3 mitraljøser

## Eksterne lenker
* F-84 ved Norsk Luftfartsmuseum, Bodø
* F-84 ved Flyhistorisk museum, Sola
Russian Amcar Club

**Russian Amcar Club** er et norsk band som har holdt det gående siden 1979. 

Bandet har gjennom hele sin eksistens bestått av Geir Birk Nilsen på orgel og vokal og Svein Solberg på slagverk. Bandet har utgangspunkt i garasjerock, men har på grunn av instrumenteringen et meget spesielt lydbilde.

I 1987 ga Russian Amcar Club ut to 12" EP-er, en selvtitulert og en under tittelen *Schwein Hund & Danielsen Goes to Circus*. Sistnevnte er bare gravert på én side, men det finnes en testpress der Michael Krohn synger på baksiden. Bandet kom ikke tilbake før i 2003, da de ga ut CD-en *In GOLD We Trust*, og to år senere deltok de på hyllest-CD-en til Joachim Nielsen, *[[Det beste til meg og mine venner]]* med *Plenty*.

Geir Birk Nilsen står også bak filmen *[[Halvveis til Haugesund]]*, og mye av musikken som høres her er fra Russian Amcar Club.

## Eksterne lenker
*
Halvveis til Haugesund

***Halvveis til Haugesund*** er en norsk dramakomedie fra 1997 som ble lansert under taglinen er «Det er eit helvete å ikkje ha bil i Telemark...»

Den fallerte punkeren Otto får en spillejobb i Haugesund, og henter ut farens gamle Opel Diplomat fra bilopphuggeriet. I Telemark kjører han imidlertid feil og møter *Farida Svalastog*, som lever av å finne amerikaneres norske røtter eller de som utgir seg for å være det. Deretter begynner underlige ting å skje, og Otto blir så å si fanget i Telemark. Han blir blant annet jaget av amcar-entusiaster som er på jakt etter motoren i Opel Diplomaten, i den står den nemlig en svært ettertraktet Chevrolet V8. Fremfor alt spiller filmen på mer eller mindre mytiske fortellinger om befolkningen og livet i øvre Telemark.

## Eksterne lenker
*
Pamplona

**Pamplona** (baskisk: **Iruñea** eller **Iruña**) er hovedstaden i den spanske autonome region Navarra. Den ble grunnlagt i år 75 f.Kr. av Pompeius den store under navnet Pompaelo.

Under San Fermín-festivalen i juli arrangeres det okseløp i Pamplona. Okser blir jagd gjennom  gatene for å møte døden inne på tyrefekterarenaen.

Fotballaget CA Osasuna kommer fra byen.

## Vennskapsbyer
* – Yamaguchi, Japan (1980)
* – Bayonne, Frankrike (1980)
* – Paderborn, Tyskland (1992)
* – Pamplona, Colombia (1980)

## Referanser


## Eksterne lenker
*
Steffen Mathisen

**Steffen Mathisen** (født 22. februar 1988) er en fotballspiller som spilte på juniorlaget til Rosenborg. Han har tidligere spilt for Narvik. I 2005 var Mathisen med på å vinne juniorcupen med RBK, og debuterte på A-laget i cupkampen mot Orkla senere det samme året. I 2006 ble han tatt opp som hospitant i A-stallen, men mistet plassen før 2007-sesongen på grunn av skade. Han har også spilt for aldersbestemte landslag.

I 2010 er han registrert med statusen "Utland" under NFFs oversikt over alle registrerte fotballspillere i landet.
Lincoln County (Oklahoma)

**Lincoln County** er et fylke i den amerikanske delstaten Oklahoma. Det ligger i de sentrale delene av staten og det grenser mot Payne County i nord, Creek County i nordøst, Okfuskee County i sørøst, Pottawatomie County i sør, Oklahoma County i sørvest og mot Logan County i nordvest.

Lincoln Countys totale areal er 2&nbsp;501 km² hvorav 20 km² er vann. I 2000 hadde fylket 32&nbsp;080 innbyggere og administrasjonssenteret ligger i byen Chandler.

## Eksterne lenker
*
Olafur Eliasson

**Olafur Eliasson** (født 1967) er en islandsk-dansk billedkunstner. Fra 1989 til 1995 studerte han ved Det Kongelige Danske Kunstakademi. Hans arbeid er representert i mange private og offentlige samlinger, inkludert i Guggenheim Museum i New York og Los Angeles Museum of Contemporary Art. Han har laget relieffvegger ved toalettene i Operahuset i Oslo, av Lars Elton vurdert til 5 på VGs terning. Han har også tegna den karakteristiske fasaden til konsert- og operahuset Harpa i Reykjavík som åpna i 2011.

Med sin utstilling *The Weather Project* i Tate Modern, London, i 2003 markerte han nordisk kunst på De britiske øyer. Det samme året representerte han Danmark på Veneziabiennalen (italiensk *Biennale di Venezia*). For øyeblikket jobber og bor han i den tyske hovedstaden Berlin. I 2008 fikk installasjonen «New York City Waterfalls» bred omtale, blant annet i tidsskriftet *Newsweek*. Installasjonen bestod av fire fosser i New York City og varte fra 26. juni til 13. oktober 2008.

Eliasson har tegnet den nye Cirkelbroen i København over Christianshavns kanal. I Norge er Eliasson representert med kunstverket *Viewing Machine* ved Kistefos-Museets skulpturpark.

## Hedersbevisninger
* 2004 – Nykredits Arkitekturpris
* 2004 – Eckersbergmedaljen
* 2005 – Prins Eugen-medaljen
* 2010 – Ridderkorset av Dannebrogordenen
* 2013 – Thorvaldsenmedaljen

## Referanser


## Eksterne lenker
* 
* 
*  Olafur Eliasson - Tanya Bonakdar Gallery
Payne County

**Payne County** er et fylke i den amerikanske delstaten Oklahoma. Det ligger i de sentrale delene av staten og det grenser mot Noble County i nord, Pawnee County i nordøst, Creek County i øst, Lincoln County i sør og mot Logan County i sørvest.

Payne Countys totale areal er 1&nbsp;806 km² hvorav 28 km² er vann. I 2000 hadde fylket 68&nbsp;190 innbyggere og administrasjonssenteret ligger i byen Stillwater som også er fylkets største by. Det har fått sitt navn etter kaptein David L. Payne.

Fylket ble grunnlagt 2. mai 1890.

## Referanser


## Eksterne lenker
*
Uleåborg

**Uleåborg** (finsk: *Oulu*) er en by og kommune i landskapet Norra Österbotten i Finland. Uleåborg er den største og mest betydningsfulle byen i Nord-Finland og den femte største byen i landet. Den grenser til Karlö, Ijo, Kempele, Limingo, Lumijoki, Muhos, Pudasjärvi, Tyrnävä og Utajärvi. Kommunen er enspråklig finsk. Uleåborg kommune hadde .

Uleåborg ble grunnlagt av kong Karl IX i 1605 og fikk byprivilegier i 1610.

1. januar 2009 ble Ylikiiminki kommune slått sammen med Uleåborg, og 1. januar 2013 ble også nabokommunene Haukipudas, Kiminge, Oulunsalo og Yli-Ii slått sammen med Uleåborg.

## Vennskapsbyer
*  Arkhangelsk, Russland
*   Leverkusen, Tyskland
*   Halle, Tyskland
*   Bursa, Tyrkia
*   Odessa, Ukraina
*  Siófok, Ungarn
*   Boden Sverige
*  Alta, Norge

Fil:Oulu City Hall 2006 02 12.JPG|Uleåborg rådhus
Fil:Tuomiokirkko Oulu.jpg|Uleåborg domkirke *Sofia Magdalena*
Fil:Oulu railway station street.jpg|Uleåborg jernbanestasjon


## Referanser




## Eksterne lenker
* ''Uppslagsverket Finland'', Uleåborg
* 
* Pictures from Oulu, Finland
Angelo Debarre

**Angelo Debarre** (født 19. august 1962 i Seine-Saint-Denis) er en fransk jazzgitarist, kjent for sitt virtuose spill i stringswing og samarbeid med norske musikere.  

Etter å ha spilt med Raphaël Faÿs (født 1959) som ung tenåring, spilte han trommer, før han i 1984 etablerte Angelo Jazz Quintet og ble kjent på Paris-klubben La Roue Fleurie. Der møtte han den norske plateprodusenten og gitaristen Jon Larsen, og fikk utgitt flere plater på hans selskap Hot Club Records. 

Debarre medvirket på «Progeja» med Raya Bielenberg i 1989 og har turnért i Norge, sammen med Hot Club de Norvège en rekke ganger, og spilt på Djangofestivalen, senest i 2016 med egen kvartett, der sønnen Ranji Debarre spiller gitar.

## Utgivelser i Norge
* *Gypsy guitars* (1989)
* *Caprice* (1998), 
* *La Roue Fleurie* (1991), 
* *Portrait of Angelo Debarre* (1999). 
* *Angelo Is Back In Town* med Ola Kvernberg og Hot Club de Norvège (2002) 


Angelo Debarre quartet (221516).jpg | Angelo Debarre Quartet på Cosmopolite i Oslo, 2016. Fra venstre: Sønnen Ranji Debarre gitar, William Brunard bass, Angelo Debarre og Marius Apostol fiolin. 


## Referanser


## Eksterne lenker
* 
*
Lodnebergknapp

**Lodnebergknapp** (*Sedum villosum*) er ei flerårig plante i bergknappfamilien. *Villosum* betyr lodden eller mykhåret.

Lodnebergknapp er en ganske liten plante og blir bare ca. 5&nbsp;cm høy. Den skiller seg fra de andre norske artene i bergknappfamilien ved at den er dekket med korte, klibrige kjertelhår. Bladene har en grønn til rødlig brun farge. Kronbladene er hvite når de først har sprunget ut, men får senere langsomt en purpurrød farge. Sterkest er fargen i rennen midt på kronbladet.

Lodnebergknapp er en fjellplante som trives best på fuktig jord. Ganske vanlig i Norges fjellområder, ganske sjelden i Sverige. Andre leveområder er Skottland, Færøyene, Island, Grønland og sentraleuropeiske fjellområder.

## Eksterne lenker
*
Bjarne Fiskum

**Bjarne Fiskum** (født 27. august 1939 i Harran i Nord-Trøndelag, død 30. august 2021) var en norsk fiolinist, dirigent og pedagog.

## Liv og virke
Bjarne Fiskum var sønn av orkesterlederen Ottar Fiskum. 

Etter studier i Oslo, Stockholm, Wien og København, ble han ansatt i Oslo Filharmoniske Orkester (1960) der han debuterte som solist i 1965 og var 2.konsertmester (1965–1973).  

Bjarne Fiskum samlet unge musikere i Harran i Trøndelag flere somre på rad, noe som kulminerte i 1975 med konsert i Aulaen i Oslo hvor musikerne spilte under navnet Det Norske Kammerorkester.. I 1975 ble han ansatt som fylkesmusiker med Troms fylkeskommune som arbeidsgiver og Harstad som arbeidssted.  Han spilte blant annet i Tromskvartetten, og var med på å starte opp et såkalt strykeprosjekt i Harstad høsten 1975, hvor svært mange barn fikk mulighet til opplæring på strykeinstrumenter.

Han var konsertmester for Trondheim Symfoniorkester fra 1977 til 1984, og fra 1983 ansatt ved Institutt for musikk ved Norges teknisk-naturvitenskapelige universitet (NTNU), etter hvert som professor. Fiskum var også en tid lærer ved Heimdal videregående skole, og spilte i Hindarkvartetten og Trondheim Trio.

I 1988 stiftet han TrondheimSolistene, et orkester han ledet frem til 2001. Orkesteret har hatt suksess i inn- og utland med sine turneer og plateinnspillinger, blant annet Vivaldis *De fire årstider* sammen med Anne-Sophie Mutter i 1999, samt eget arrangement for strykeorkester av Edvard Griegs strykekvartett i g-moll i forbindelse med The Grieg Edition på det norske platemerke Victoria. 

Fiskum ga ut plate med Jørgen Larsen (piano) (Sonor Records, 2000), der de fremfører verker av César Franck, Fartein Valen, Bertil Palmar Johansen og Terje Bjørklund.

I 1995 ble Bjarne Fiskum tildelt Lindemanprisen. I 2002 ble han utnevnt til kommandør av St. Olavs Orden for sin innsats for norsk musikkliv. I 2008 fikk han Sør-Trøndelag fylkes kulturpris sammen med TrondheimSolistene. I 2009 fikk han Nord-Trøndelag fylkes kulturpris.

## Referanser


## Eksterne lenker
*
Noble County (Oklahoma)

**Noble County** er et fylke i den amerikanske delstaten Oklahoma. Det ligger i de sentrale delene av staten og det grenser mot Kay County i nord, Osage County i nordøst, Pawnee County i øst, Payne County i sør, Logan County i sørvest og mot Garfield County i vest.

Noble Countys totale areal er 1&nbsp;923 km² hvorav 27 km² er vann. I 2000 hadde fylket 11&nbsp;411 innbyggere og administrasjonssenteret ligger i byen Perry som også er fylkets største by.

## Eksterne lenker
*
Pawnee County (Oklahoma)

**Pawnee County** er et fylke i den amerikanske delstaten Oklahoma. Det ligger nord i staten og det grenser mot Osage County i nord, Tulsa County i sørøst, Creek County i sør, Payne County i sørvest og mot Noble County i vest.

Pawnee Countys totale areal er 1&nbsp;541 km² hvorav 66 km² er vann. I 2000 hadde fylket 16&nbsp;612 innbyggere og administrasjonssenteret ligger i byen Pawnee som også er fylkets største by.

## Eksterne lenker
*
Garfield County (Oklahoma)

__NOTOC__
**Garfield County** er et fylke i den amerikanske delstaten Oklahoma. Det ligger nord i staten og det grenser mot Grant County i nord, Noble County i øst, Logan County i sørøst, Kingfisher County i sør, Major County i vest og mot Alfalfa County i nordvest.

Garfield Countys totale areal er  km² hvorav 4 km² er vann. I 2010 hadde fylket  innbyggere og administrasjonssenteret ligger i byen Enid som også er fylkets største by.

## Befolkningsutvikling

## Byer og tettsteder

## Referanser


## Eksterne lenker
* 
* Leksikon om Oklahoma Historie og kultur – Garfield County (en)
Vestre Aker Musikkorps

**Vestre Aker Musikkorps** (**VAM**) er et rent konsertkorps i Oslo med en janitsjarbesetning på cirka 50 musikere.

VAM har vært blant Norges beste korps i en årrekke, med blant annet tre norgesmestertitler og tre andreplasser i øverste divisjon i NM siden 1989.

VAM holder et høyt aktivitetsnivå og spiller ca. 10 konserter i året. Korpsets repertoar er svært variert med musikk fra norsk og internasjonal korpstradisjon, moderne originalskrevet musikk, transkripsjoner av orkesterverker, og lettere underholdningsmusikk.

Kunstnerisk leder siden november 2020 er Rune Furøy Johansen.

## Eksterne lenker

*
Aircon

**Aircon AS** var et av Norges største renholds- og servicebyråer, og Norges hittil største norskeide rene servicebyrå. Gründeren Nils Finstad startet selskapet i 1986 under navnet «Selco Renhold». I 1989 ble navnet endret til Aircon Miljø og Renholdssystemer AS under holdingselskapet Aircon Holding AS. Det ble knyttet nøkkelpersoner med kompetanse om produkter, renholdsteknikk, personalbehandling og kundeoppfølging til firmaet, og firmaet oppnådde raskt gode resultater og utviklet seg til Norges nest største service-byrå bak ISS. ISS kjøpte i 2005 opp Aircon-selskapene Aircon Cater AS, Aircon Møre AS og Varig Renhold AS, samt 40&nbsp;% av aksjene i hovedselskapet. I 2007 ble Aircon fullt ut kjøpt opp av ISS Norge.
Hovedkontoret lå i Sandvika, med avdelingskontorer i Ålesund, Sarpsborg, Drammen, Kongsberg, Stavanger, Bergen, Kristiansand og Arendal.

Aircon drev med renhold, temporære tjenester (bl.a. vinduspuss, boning, tepperens, oppskuring, polishbehandling), ventilasjon, vaktmestertjenester, søppeltømming, FDV, catering og kantinedrift.

Center Renhold og Varig Renhold (tidligere Varig Renhold Drammen AS og Varig Renhold Oslo AS) ble på begynnelsen av 2000-tallet kjøpt opp av Aircon og innlemmet under renholdsavdelingen.

Aircon var også en av selskapene som ga støtte til tsunamiofrene under Jordskjelvet i Indiahavet 2004.

Noen av Aircon's kunder var Universitetet i Oslo, Netcom, Utenriksdepartementet og Sandvika Storsenter.

Aircon hadde ca. 1000 ansatte totalt.

## Referanser
Mikkel McAlinden

**Mikkel Magnus McAlinden** (født 1963) er en norsk billedkunstner og fotograf. I 2011 ble han ansett som en av nåtidens fremste norske fotokunstnerne. McAlinden arbeider fortrinnsvis i store formater. Bildene hans fremstår ved første øyekast som fotografier av vanlige situasjoner eller motiver. Først ved nærmere granskning oppdager betrakteren at kunstneren har manipulert motivet, og at verket må være sammensatt av flere ulike eksponeringer ved hjelp av digital etterbehandling. Resultatet er bilder som viser flere dimensjoner av motivet enn det en enkelt eksponering vil kunne gjengi, og av dette oppstår en surrealistisk bildeverden egnet til å skape undring og iblant også uhygge hos betrakteren.

## Utdannelse
* Statens høgskole for kunsthåndverk og design i Bergen, grunnstudium (1991–1994) 
* Statens høgskole for kunsthåndverk og design i Bergen, hovedfag (1994–1996)

## Eksterne lenker
* 
* Kunstnerens egen webside
* Mikkel McAlinden i listen.no – bilder og utstillingshistorikk
* Oppslag om kunstneren i kulturnett.no
Kuchisake-onna

**Kuchisake-onna** (口裂け女 – «flengemunn-kvinne») referere til både den japanske mytologien, og til en moderne versjon av historien om en om en kvinne som ble lemlestet av en sjalu ektemann, og vendte tilbake som en ond ånd, fokusert på å gjennomføre de samme handlingene som ble gjort mot henne. I 2007 ble filmen «A slit-mouthed woman» laget som er basert på vandrehistorien.

## Legenden
Legenden sies å ha sin opprinnelse i historien om en ung kvinne som levde for flere hundre år siden (noen versjoner av legenden påstår det var i Heian-perioden) som var enten konen eller elskerinnen til en samurai. Hun skal ha vært svært vakker, men også veldig forfengelig, og muligens utro mot ektemannen. Samuraien, som ble veldig sjalu, angrep henne og klippet om munnen hennes fra øre til øre med saks, mens han ropte «Hvem vil vel synes du er vakker nå?»

Herfra fortsetter vandrehistoriene fortellingen, og slår fast at en kvinne vandrer rundt om natten (spesielt når det er tåke), med ansiktet dekket av en operasjonsmaske (noe som er vanlig i Japan hvis man er forkjølet, med hensyn til andre). Når hun møter noen (i hovedsak barn og universitetsstudenter), spør hun sjenert *«Watashi wa kirei?»* («Er jeg vakker?»). Hvis personen svarer ja (som er det vanligste svaret), vil hun ta av seg masken og avsløre sin lemlestede munn, og gjenta sitt spørsmål. Offeret vil sannsynligvis løpe unna, og kuchisake-onna vil ta opp jakten, ofte med saks. Får hun tak i personen, avhenger resultatet av jakten på offerets kjønn; menn blir drept umiddelbart, mens kvinner vil bli forvandlet til kuchisake-onna selv.

Ifølge legenden vil å svare «ja» på det andre spørsmålet føre til at den onde ånden klipper opp munnen på personen og spørre om personen føler seg like vakker som henne. Svarer personen «nei» på det andre spørsmålet, vil ånden bli opprørt og kutte opp munnen til personen fra øre til øre. Men det finnes tre måter og slippe unna på:
# Si at hun ser helt normal ut, hun vil tenke, og personen vil få tid til å rømme.
# Spørre henne om hun synes «du» er vakker, hun vil igjen tenke og du vil få tid til å rømme.
# Personen kan ved å fortelle henne at han/hun har en tidligere engasjement for å ivareta, vil hun tilgi sin oppførsel og unnskylder seg for å ha kommet i veien.

## Se også

* Japansk mytologi
* Aka manto

## Referanser
Lars Ramberg

**Lars Ø. Ramberg** (født 1964 i Oslo) er en norsk billedkunstner. Han er utdannet på Statens Kunstakademi i Oslo og har siden han ble tildelt *Artist in Residense* på Künstlerhaus Bethanien i 1998 bodd og arbeidet i Berlin.
## Virke

Ramberg vakte i 2004 oppsikt med sitt bidrag «Fremdgehen» (betyr «Å være utro») på samtidsmuseet Hamburger Bahnhof i Berlin. Prosjektet analyserte og kontekstualisere det norske justismordet begått mot de norske såkalte tyskertøsene som ble deportert til Berlin i 1946. Den norske eksilregjeringen som selv hadde innført «Bigamiloven» slik at de kunne gifte seg i eksil uten å skille seg i hjemlandet satte igang massearrestasjoner av jenter som hadde hatt forhold til tyske soldater. Mens disse satt i fangeleirer etter krigens slutt arbeider regjeringen for å forandre lovene slik at de kunne fratas statsborgerskapet og deporteres til Tyskland. Jentene ble sent med kuvogner uten vinduer og satt av på terminalen hvor dagens samtidsmuseum er. Installasjonen besto av manipulerte norske flagg på tårnene av museet, er stort rødt neonskilt FREMDGEHEN på østre tak fløy og en video installasjon inne i museet med en av kvinnene som forteller sin historie.    

I 2005 viste Ramberg installasjonen «Palast des Zweifels» («Tvilens Palass») på taket av Palast der Republik, skallet av DDRs parlament, Folkekammeret.

I oktober 2006 deltok han i Sao Paulo-biennalen i Brasil. I 2007 deltok han på Veneziabiennalen.

I 2019 arbeider Ramberg med å utsmykke nye Deichman bibliotek i Oslo. «From Daring to Sharing» består av ca 400 meter håndblåste neonrør. 

## Referanser


## Eksterne lenker
* 
*
Vibeke Tandberg

**Vibeke Tandberg** (født 1967) er en norsk kunstner og forfatter. Hun er utdannet ved Institutt for fotografi ved SHKD i Bergen (Bachelor of Fine Arts) samt Högskolan för fotografi och film i Göteborg (Master of Fine Arts). Tandberg arbeider innenfor en rekke forskjellige medier som film, fotografi, skulptur og tekst. 

Tandberg er sælig kjent for serier med manipulerte fotografier hvor hun iscensetter seg selv med en aktiv rolle. Verket «Living Together» (1996) er kåret til et av Morgenbladets 12 viktigste kunstverk. 

Hun debuterte som romanforfatter i 2012 med *Beijing Duck* og har siden utgitt romanene *Tempelhof* (2014), *Joelle Joelle* (2016) og *Eurydike Anal* (2018). I 2019 utkom essayboken *Uvilje*, og i 2020 debuterte hun som dramatiker med stykket *Hunder* på Nationaltheatret. Tandberg hadde også et opphold på Dramatikkens hus som husdramatiker 2020/21. Hennes roman *Feber* (2021) ble utgitt samtidig med en soloutstilling på OSL Contemporary med samme tittel.

## Referanser


## Eksterne lenker
* 
*  Kunstkritikk.no
*  Galerie Klosterfelde, Berlin
*  NRK tv: Kunsten å leve, episode 5 – Vibeke Tandberg
Antiautoritær

**Antiautoritær** er det eller den som er motstander av autoritære styreformer og autoritære personer. Det er det motsatte av autoritarisme, som er definert som underkastet en autoritet eller styreform karakterisert ved en sterk sentralmakt og begrensede politiske friheter. 
Autoritarisme som «favoriserer fullstendig lydighet eller underkastelse til autoritet i motsetning til individuell frihet» og til autoritært styre.

Antiautoritære er knyttet til frihetlige sosialistiske og anarkistiske retninger som er motstandere av autoritær ledelse og stram disiplin – også i partier og bevegelser på venstresiden. De tror vanligvis på full likhet for loven og sterke borgerlige friheter. Noen ganger brukes begrepet som synonymt med anarkisme, en ideologi som motsetter hierarkisk organisering i gjennomføringen av menneskelige relasjoner, herunder også statssystemet.

## Historie
Studentopprøret i Frankrike i mai 1968 tok i likhet med andre spontane opprør antiautoritære former. For det første betydde det personlig konfrontasjon med autoritetene. Professorer, som mange tidligere var redde for, ble nå åpent motsagt. Som under den franske revolusjonen begynte folk å si «du» framfor «De», også til autoriteter man før fryktet. For det andre betydde opprøret utviklingen av teorier om antiautoritær ledelse, for eksempel at universitetet skulle styres av alle. Professorene skulle ikke ha mer formell makt, stemmerett og lignende enn andre. Man skulle lytte til alle som hadde noe fornuftig å si, herunder også professorer. Dette ble kalt «rasjonell autoritet».

Forsøkene på å fastholde og videreutvikle begrepet om rasjonell autoritet og masseorganisering uten autoritær ledelse ble tatt opp i praksis av den nye kvinnebevegelsens flate strukturer som mest konsekvent og med størst personlig opplevelse av frigjøring førte det antiautoritære opprør videre.

## Referanser


## Eksterne lenker
*
Fredrikstad storband

**Fredrikstad Storband** er et jazzorkester i Fredrikstad, etablert i 1981.

Storbandet var i de 10 første årene ledet av Sigurd Sjøberg, og fra 1994 til ca 2018 ble de ledet av Tor Ivar Andreassen. Fra 2018 er Ole-Henrik Mohn Pettersen musikalsk leder for orkesteret. 

Orkesteret har en klassisk 17-manns besetning, men fremstår også i 12-mannsvarianter. De spiller tradisjonell storband-swing, men det musikalske uttrykket er i de seinere årene utvidet også mot bebop- og cool jazz.

Fredrikstad Storband samarbeider særlig med lokale artister – Marianne Antonsen, Odd René Andersen og mange flere – og i mange år har de arrangert førjulskonserten «Jul for svingende» samt dagen-før-dagen-konsert 16. mai, begge med lokale vokalister.  Gjennom årene har de også jobbet med kjente navn som Frode Thingnæs, Per Müller, Jon Skolmen og Bjørge Lillelien, Laila Dalseth, Susanne Fuhr, Bjørn Johansen, Bjarne Nerem, Jan Groth, Per Husby, Kari Gjærum og Torhild Sivertsen. 

Storbandet har vært på turneer til Brussel, St. Petersburg, New Orleans og Bayamo (Cuba) og New York.

## Medlemmer

### Saksofoner

* Terje Adolfsen (alt)
* Trond Gretland (alt)
* Gard Eriksen (tenor)
* Morten Johannessen (tenor)
* Carl-Fredrik Hansen (baryton)

### Trompet

* Espen Christoffersen
* Jon Erik Lindberg
* Bjørn Helgesen
* Morten Haugsten Hansen

### Tromboner

* Lasse Gundersen
* Sigurd Johansen
* Laila Trinborg
* Martin Mathisen

### Rytme

* Jørgen Dahlback (gitar)
* Lars Martin Torp (bass)
* Ronny Andreassen (trommer)
* Arvid Bertheau Johannessen (piano)

## Diskografi

### Album

* 2001: *Synergy* – med hornisten Fred Johannesen som solist 

### Singler, EP

* 1982: «It's All Right With Me» / «Sounds Of Simon And Garfunkel» (potpourri) (APE Plater) 

## Referanser


## Kilder

* Fredrikstad Storband – besetning https://www.fredrikstadstorband.no/besetning/
I de lange Nætter

***I de lange Nætter*** er en erindringsbok fra 1863 av den norske forfatteren Camilla Collett.

## Resymé
Boken utgir seg for å være skrevet i søvnløse netter av en person som gjenopplever en forgangen tid. Den gir levende tilbakeblikk på tida da det var liv og virksomhet i prestegården på Eidsvoll. De ulike familiemedlemmer, hvorav mange er gått bort når boka er i arbeid, er nyansert portrettert, ikke minst portrettene av broren Henrik Wergeland, som døde i 1845 og faren Nicolai Wergeland, som døde i 1848, samt av moren Alette, hvis brå død i 1843 utløste dyp sorg hos alle i prestegården. Også tjenestefolkene på gården blir viet plass, blant dem eventyrfortellersken Lisbet Maria og den trofaste, ansvarsbevisste Marte. Boka ble utgitt anonymt, men det kunne ikke være tvil om hvem forfatteren var.

I siste kapittel gir Camilla Collett et innblikk i to andre tap som har preget livet hennes. Det ene dreier seg om tapet av ektemannen Peter Jonas Collett, som døde i 1851 etter 10 års ekteskap. Lesere som kjenner til Camilla Colletts øvrige produksjon og Welhavens brev til henne, vil oppfatte at det andre tapet dreier seg om den endelige knusning av drømmen om et liv med Johan Sebastian Welhaven.

Først skildrer hun natten ved et sykeleie (ektemannens), og det umulige i å begripe det når man er blitt alene:«Ak, først i de lange, lange Bekymringens Nætter, der følger efter en saadan Nat, lærer man at fatte, at det er sandt, fatte at noget saa grusomt kan kan ramme en, som at man kan være to paa en vild Ø og blive *alene* igjen».Dernest beretter hun om brevet hun mottok (mange år tidligere), og som «knuste et Haab for denne Verden» og følgen av det:«I den Time brast et Baand mellem Naturen og mig, der aldrig skulde heles, og jeg elskede den ikke som før.»Boka slutter slik: «Ja, lad os vaage og *bede*, bede, at vi ikke maa fristes til at knurre og blive utaalmodige over den lange Nat og den trætte Dag. Lad os vaage i Blidhed, at vi kunne bede. La os bede, at vi kunne vaage paa den rette Maade, naar Slummeren endelig konmmer, den Slummer, som skal ende Livets lange, angstfulde, dunkle Nat.»

## Litteratur
*Utgaven fra 1863 | 1906 | 1994 hos Nasjonalbiblioteket

## Referanser
Eystein Ellingsen

**Eystein Ellingsen** (født 1971) vokste opp på Saltrød i Arendal og har vært lærer på Haumyrheia skole i Kristiansand siden 1996. I 2006 debuterte han som forfatter på Damm forlag med boka *Melding hjem – en lærers bekjennelser*. Eystein Ellingsen er yngste sønn av salmedikteren Svein Ellingsen.

Eystein Ellingsen mener at uten humor i skolen vil ikke elevene lære. Han bruker derfor dette som et viktig redskap. Han har tidligere vært nestor for et pilotprosjekt innenfor kreativ skriving, «skrivekurs.net». Eystein Ellingsen er for tiden ansatt på Stiftelsen Arkivet i Kristiansand, der han driver kreativ kursvirksomhet rettet mot grunnskolen, og har medvirket til både bok-og filmvirksomhet knyttet opp til temaer som andre verdenskrig, konfliktløsning og etiske problemer i vår egen tid.

## Bibliografi
* *Melding hjem – en lærers bekjennelser* 2006

## Eksterne lenker
* Intervju og Nettmøte med Eystein Ellingsen i ''Dagbladet''
* Lærernes råskap, bokomtale i ''Aftenposten''
* Skolens seigmenn, bokomtale i ''Dagens Næringsliv''
* Bokomtale i ''VG''
Eiendom (anarkisme)

Anarkistene forkaster ikke eiendom, men de har et helt annet syn på den enn det som er vanlig i dag. På en måte er eiendom tyveri – når noen helt tilegner seg noe, så blir andre frastjålet dette. Anarkistenes syn er at en persons rett til goder ikke bygger på om han har produsert dem, funnet dem, kjøpt dem, bruker dem eller etter loven har rett til dem, men om han behøver dem – behøver dem mer enn noen annen. Dette er ikke snakk om rettferdighet eller naturrett, men menneskelig solidaritet og vanlig sunn fornuft. Dersom jeg har brød og du er sulten, så er brødet ditt. Dersom jeg har et hus og du mangler, så har du rett til å bruke et av mine rom.

I det praktiske liv i dagens samfunn er det kampen mellom de som produserer og de som eier produksjonsmidlene som er viktig, og her er anarkistene klare: ''Landet hører til de som dyrker det med sine egne hender; til jordbruks kommunene. Kapitalen og produksjonsredskapene tilhører arbeiderne; til arbeidernes organisasjoner.

Siden det i dag er noens enorme eiendom som fører til andres fattigdom, så er det lett å ønske å fjerne all eiendom. Men eiendom er samtidig frihet – å ha en tilstrekkelig mengde goder er en forutsetning for å kunne leve et godt liv. Anarkister er derfor for den private eiendom som ikke kan brukes til å utnytte andre – personlige eiendeler som vi samler fra vi er barn og blir en del av våre liv. Vi er imot den eiendommen som ikke er til nytte for eieren og som kan brukes til å utbytte andre mennesker, slik som jord og bygninger, produksjons- og distribusjonsmidler, råvarer, fabrikkvarer, og kapital. Prinsippet er at et menneske har rett til det hun produserer igjennom sitt arbeide, men ikke til det hun får fra andres arbeide. Hun har rett til det hun behøver og bruker, men ikke til det hun ikke behøver og ikke kan bruke. Så snart et menneske har mer enn hun trenger, så går enten noe til spille eller så hindrer det en annen i å få det en trenger.

Dette innebærer at rike folk ikke har rett til sin eiendom, for de er ikke rike fordi de har arbeidet mye, men fordi de har mange folk til å arbeide for seg. Og fattige mennesker har rett til rike folks eiendom, for de er ikke fattige fordi de arbeider for lite, men fordi de arbeider for andre. Faktisk har fattige mennesker nesten bestandig lengre og hardere arbeidstid og hardere jobb enn rike mennesker. Ingen har noen gang blitt rik på sitt eget arbeidet, du blir rik kun ved å utnytte andres arbeid.

Selv om det kan se sånn ut, så er ikke dette et økonomisk eller juridisk problem. Det som er viktig er ikke skattesystemet eller arvelover, men det grunnleggende faktum at noen mennesker arbeider for andre mennesker – akkurat slik som noen adlyder andre. Dersom vi nekter å arbeide for andre vil eiendommen forsvinne, akkurat som myndighetene vil forsvinne dersom vi nekter å adlyde.

## Fotnoter
Erik Joakimsson Fleming

**Erik Joakimsson Fleming** (født 1487, død 14. desember 1548) var en svensk adelsmann, riksråd (1523), feltoberst, admiral og lagmann. Han ble også slått til ridder i 1528. Han holdt Raseborgs län i 1528&ndash;1540. Han var nært knyttet til Gustav Vasa, som hans betrodde rådgiver.

Erik Fleming var far til Claes Eriksson Fleming, og bror til Ivar Joakimsson Fleming.

## Referanser


## Eksterne lenker
* Nordisk familjebok – 1800-tallsutgaven
Valør (kortspill)

**Valør**, eller **verdi**, angir rangordningen til et spillkort i en kortstokk, og er en av de to egenskapene som bestemmer et korts identitet. Den andre egenskapen er farge. Den vanlige kortstokken har følgende tretten ulike kortverdier:

2, 3, 4, 5, 6, 7, 8, 9, 10, knekt, dame, konge og ess.
Ivar Joakimsson Fleming

**Ivar Joakimsson Fleming** (født ca. 1490, død 1548) var en svensk riksråd 1523 og admiral. 

Årene 1524–1537 holdt han Kastelholms slott og Åland som len. Han var bror til Erik Joakimsson Fleming og far til Lars Fleming.

## Referanser
Lars Fleming

**Lars Ivarsson Fleming** (1520–1562) var en svensk riksråd, friherre, stattholder i Reval og lagmann i Söderfinne lagsaga. Han var sønn til Ivar Joakimsson Fleming. Gift med Brita Larsdotter (Tre Rosor).

## Referanser
Raseborgs län

**Raseborgs län** er et historisk svensk len, som omfattet den vestlige delen av landskapet Nyland (i dagens Finland).

Länet var tidligere åtte, men på slutten kun seks sogn. I perioden 1556–69 utgjorde det en del av hertug Johans hertugdømme.
Stig Jarle Hansen

**Stig Jarle Hansen** (født 1971 i Horten) er en norsk
statsviter og historiker. Han er professor ved NMBU.

Hansen er cand.polit. i statsvitenskap ved Universitetet i Oslo  (1999). I 2004 tok han hovedfag i historie  ved universitetet i Oslo. Hansen avla i 2006 den phd-graden ved University of Wales Aberystwyth. Han har forelest i statsvitenskap ved Universitetet i Addis Abeba, Etiopia, ved University of Wales, Aberystwyth og ved University of Bath i Storbritannia. I perioden 2009-2016 var han leder for fagfeltet internasjonale relasjoner ved Institutt for internasjonale miljø- og utviklingsstudier på NMBU. Han har vært fellow ved Belfer-sentret på Harvard.

Hansen er spesialist på jihadist/islamist grupper i Afrika og har kommentert om dette temaet for blant andre BBC, Al Jazeera, CNN og den kinesiske statskanalen kanalen Kanal 4 (CCTV4). Han har kommentert den jemenittiske borgerkrigen og Jemen generelt for kinesisk kringkasting. Hansen ga i 2013 ut *Al Shabaab in Somalia* (Oxford University Press, New York). 

Hansen har spesialisert seg på sikkerhetspolitikk på Afrikas horn. Han hadde i 2007 en serie med reisebrev fra Mogadishu for BBC, og skrev for *[[Janes Defence]]* group i perioden 2006 til 2011. I 2016 bidro han med kronikker til *[[Newsweek]]*. Han har vært sakkyndig vitne i norske, britiske og tyske rettssaker med hensyn til jihadistiske ekstremister. 

## Referanser


## Eksterne lenker

*http://belfercenter.hks.harvard.edu/experts/3594/stig_jarle_hansen.html  Stig Jarle Hansens profil på Belfer sentret
*Kronikk i Newsweek
* Stig Jarle Hansen som ekspertkommentator hos CNN
* Stig Jarle Hansen i debatt på Al Jazeeras inside story
Farge (kortspill)

**Farge** er en av to egenskaper som bestemmer et spillkorts identitet i en tradisjonell europeisk kortstokk. Den andre egenskapen er valør.

De fire fargene i den franske kortstokk, som er den vanlige i Norge, er: spar (♠), hjerter (♥) , ruter (♦) og kløver (♣). Dette er også fargenes rangordningen i bridge, spar høyest og kløver lavest. I de fleste kortspill har fargene lik verdi.

## Tradisjonelle vestlige kortstokker

Selv om flere forskjellige kortstokker er kjent og har blitt brukt i Europa siden kortstokkens introduksjon rundt det 14. århundre, og flere forskjellige fortsatt brukes i diverse regioner for forskjellige spill, har nesten alle det fellestrekket at:
*det er nøyaktig fire farger (av og til med noen kort uten farge i tillegg)
*det er nummer som indikerer hvilke kort innen en farge som er «bedre», «høyere» eller «mer verdifulle» enn andre, mens det ikke er noen rekkefølge på «verdien» til fargene
*det er nøyaktig ett kort av en valør i hver farge.

Forskjellene mellom europeiske kortstokker er for det meste antall kort i hver farge, for eksempel
*tretten* kort i den vanlige kortstokken,
*fjorten* kort i Tarotkort,
*åtte* i enkelte spill i Tyskland og Østerrike og
*ti* i Italia.
DS «Bjoren»

**DS «Bjoren»** er en vedfyrt dampbåt som trafikkerer Byglandsfjorden på strekningen Byglandsfjord-Bygland og Bygland-Ose i Setesdal søndager i juli. I 2013 ble «Bjoren» tildelt Olavsrosa.

Ved som drivstoff var et naturlig valg siden det var (og er) rikelig, lokal tilgang på dette. Vedfyringen bidrar sterkt til å gjøre «Bjoren» til en unik kulturskatt og et flytende, teknisk museum.

Båten er 68,9 fot lang og er ca. 26 bruttotonn. Den er sertifisert for maksimalt 55 passasjerer.

## Historikk
«Bjoren» er bygd som passasjerbåt ved Kristiansand mekaniske verksted i 1867. Skipet ble ferdigstilt 8. juni 1867. «Bjoren» hadde et søsterskip, som ble bygget samtidig. Det het DS «Dølen». 
«Bjoren» ble satt inn på  rutetrafikk på Kilefjorden som er en del av Otra, vel 3 mil nord for Kristiansand. Opprinnelig var båten 52’ lang og hadde en maskin på 14 HK. I 1897 ble den forlenget med 6’ og i 1914 med ytterligere 10’. Ved denne påbyggingen ble det også installert ny, vedfyrt dampkjele og maskin med hele 42 HK.

Da Setesdalsbanen ble åpnet på hele strekningen til Byglandsfjord i 1896 falt trafikkgrunnlaget på Kilefjorden bort. Båten ble etter ombyggingen derfor flyttet 30 kilometer oppover i dalen, til Byglandsfjorden, og satt inn i trafikk på den ca. 3,5 mil lange strekningen Byglandsfjord-Ose. Ruten gikk over Årdalsfjorden og Byglandsfjorden, gjennom slusen ved Storstraumen og videre via Åraksfjorden til Ose. Rutetrafikken med «Bjoren» på denne strekningen pågikk i 60 år.

Allerede fra 1920-tallet begynte bilruter å ta trafikk fra båten. På 1950-tallet ble det så bygd vei på vestsida av Byglandsfjorden og trafikkgrunnlaget falt helt bort. Båten gikk i opplag, forfallet startet og etter hvert gikk den til bunns.

## Bjorens andre liv

Rundt 1970 startet en aksjon for å berge det som var igjen av båten og få den restaurert. Riksantikvaren kom inn i bildet og i 1994 var «Bjoren» igjen seilklar etter restaurering ved Drammen skibsreparasjoner AS.

I 2005 ble det oppdaget omfattende råteskader bl.a. i takbord og dørk og seilingsplanen for denne sesongen ble kansellert. I stedet ble båten nok en gang satt i stand, ikke minst med tanke på 140-årsjubileet i 2006.
«Bjoren» eies av Bygland kommune og drives i dag av selskapet DS Bjoren AS. Foreningen «Bjorens venner» legger dessuten ned en stor dugnadsinnsats for å holde båtens verdier i hevd.

«Bjoren» har mottatt tilskudd til vedlikehold og reparasjoner samt drift fra Riksantikvaren. Som verdens eneste, vedfyrte dampbåt i rutetrafikk er den en unik attraksjon for turister og andre. 11. august 2006 fikk også dronning Sonja oppleve denne særegne veteranbåten på en totimers tur fra Ose til Bygland. I tillegg til rutetrafikken, gjør også «Bjoren» er rekke charterturer med foreninger, firmaer og andre grupper.

## Referanser


## Kilder
* Sjøfartsdirektoratets skipssøk (NOR) - Bjoren Besøkt 13. juli 2023

## Eksterne lenker
*  Hjemmeside for DS «Bjoren»
Birkaland

**Birkaland** (finsk: *Pirkanmaa*) er et av Finlands 19 landskap. Administrasjonssetet i landskapet er Tammerfors. Birkaland grenser til landskapene Egentliga Tavastland, Satakunta, Södra Österbotten, Mellersta Finland og Päijänne-Tavastland.

## Kommuner og regioner
Birkaland består av 22 kommuner hvorav 11 er bykommuner. 
Den 1. januar 2009 ble følgende kommunesammenslåinger gjennomført. Kuru ble slått sammen med Ylöjärvi kommune, Mouhijärvi, Vammala og Äetsä ble slått sammen til den nye kommunen Sastamala, og Mänttä og Vilppula ble slått sammen til Mänttä-Vilppula kommune. Den 1. januar 2011 ble Kuhmalahti slått sammen med Kangasala, og Kylmäkoski ble slått sammen med Ackas. 

I 2021 flyttet Kuhmois fra landskap Mellersta Finland for å bli en del av landspen Birkaland.

Kommunene i landskapet utgjør fem økonomiske regioner. Nedenstående oversikt viser hvordan kommunene fordeler seg på de seks økonomiske regionene. Byene er oppført med fet skrift.

## Befolkningsutvikling

## Se også
*Finlands kommuner
*Finlands økonomiske regioner
*Finlands landskap
*Regionforvaltningsverk

## Referanser


## Eksterne lenker
* 
* ''Uppslagsverket Finland'', Birkaland

__NOEDITSECTION__
Kexholms län

**Kexholms län** (finsk: *Käkisalmen lääni*) er et historisk svensk len fra 1617 til 1721 som lå øst i Finland og omfattet de delene av Karelen som lå vest og nordvest for innsjøen Ladoga. Hovedstaden i lenet var Kexholm (finsk: *Käkisalmi*), som i dag er russiske Priozersk.

Lenet ble svensk gjennom freden i Stolbovo (1617). Den sørlige delen av Kexholms län mistet Sverige til Russland gjennom freden i Nystad (1721),

## Referanser
Umibōzu

**Umibōzu** (海坊主, *[[bonze |sjøbonze]]*) er en ånd fra den japanske mytologien. Umibōzu er sagt å holde til i havet, og kantrer båtene til alle som prøver å snakke til den.  Åndens navn, som består av kanjiene for *"sjø"* og *"[[buddhisme |buddhistmunk]]"*, er muligens basert på det faktum at umibōzu visst nok skal ha et stort rundt hode, som minner om de barberte hodene til buddhistiske munker. Alternativt kan de være enorme yōkai som ødelegger båtene til folk. De antas å være åndene til druknede prester, og speiler dette med sitt barberte hode, og ser ofte ut til å be. Den skal ha en grå torso som minner om skyer, og lemmer som minner om slanger.